Surathai21/ocs-krisdika huggingface dataset:
พระราชบัญญัติอนุญาตให้รัฐบาลจ่ายเงินไปพลางก่อน พ.ศ. 2521
วันที่ประกาศ: 1978-02-14

content: พระราชบัญญัติ อนุญาตให้รัฐบาลจ่ายเงินไปพลางก่อน พ.ศ. ๒๕๒๑
content: ภูมิพลอดุลยเดช ป.ร. ให้ไว้ ณ วันที่ ๗ กุมภาพันธ์ พ.ศ. ๒๕๒๑ เป็นปีที่ ๓๓ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรอนุญาตให้รัฐบาลจ่ายเงินไปพลางก่อน เพื่อบรรเทาความเดือดร้อนของประชาชนและฟื้นฟูเศรษฐกิจของชนบทในท้องที่ที่ประสบภาวะฝนแล้งและการทำนาในปี พ.ศ. ๒๕๒๐ - ๒๕๒๑ ไม่ได้ผล
content: จนกว่าพระราชบัญญัติงบประมาณรายจ่ายประจำปีงบประมาณ พ.ศ. ๒๕๒๒ ใช้บังคับ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติอนุญาตให้รัฐบาลจ่ายเงินไปพลางก่อน พ.ศ. ๒๕๒๑”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในระหว่างที่พระราชบัญญัติงบประมาณรายจ่ายประจำปีงบประมาณ พ.ศ. ๒๕๒๒ ยังมิได้ใช้บังคับ ให้รัฐบาลจ่ายเงินไปพลางก่อน เพื่อบรรเทาความเดือดร้อนของประชาชนและฟื้นฟูเศรษฐกิจของชนบทในท้องที่ที่ประสบภาวะฝนแล้งและการทำนาในปี พ.ศ. ๒๕๒๐ - ๒๕๒๑ ไม่ได้ผล เป็นจำนวนเงินไม่เกิน ๑,๖๐๐,๐๐๐,๐๐๐ บาท
sectionNo: 3
content: โดยจ่ายจากเงินคงคลัง
sectionNo: 4
content: มาตรา ๔ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ พลเอก เกรียงศักดิ์ ชมะนันทน์ นายกรัฐมนตรี
content: หมายเหตุ :- เหตุผลในการประกาศใช้กฎพระราชบัญญัติฉบับนี้ คือ เนื่องจากได้เกิดภาวะฝนแล้งในท้องที่จังหวัดต่าง ๆ หลายจังหวัด ทำให้การทำนาในปี พ.ศ. ๒๕๒๐ - ๒๕๒๑ ไม่ได้ผล ประชาชนในท้องที่ที่ประสบภาวะฝนแล้งได้รับความเดือดร้อนในทางเศรษฐกิจ
content: รัฐบาลจึงจำเป็นต้องใช้จ่ายเงินตามโครงการพิเศษเพื่อบรรเทาความเดือดร้อนของประชาชนและฟื้นฟูเศรษฐกิจของชนบทในท้องที่ที่ประสบภาวะฝนแล้งดังกล่าว และโดยที่จำเป็นต้องดำเนินการโดยรีบด่วนเพื่อบำบัดทุกข์บำรุงสุขประชาชน
content: รัฐบาลจึงจำต้องขอให้สภานิติบัญญัติแห่งชาติอนุญาตให้รัฐบาลจ่ายเงินไปพลางก่อนได้ตามกฎหมายว่าด้วยเงินคงคลัง ซึ่งในการนี้จะต้องทำเป็นพระราชบัญญัติให้อำนาจรัฐบาลจ่ายเงินไปพลางก่อน จึงจำเป็นต้องตราพระราชบัญญัตินี้ขึ้น